पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के लगातार बढ़ रहे मामलों के बीच बुधवार को जिले की रिपोर्ट कुछ संतोषजनक आई। कई दिन बाद 655 कोरोना संक्रमित मरीजों ने कोरोना को हरा दिया, जिसके बाद इन्हें डिस्चार्ज कर दिया गया है। 691 नए कोरोना संक्रमित मिलने से जिले में कोरोना संक्रमित मरीजों की संख्या 24014 हो गई। वहीं इलाज दौरान अब तक 18183 कोरोना संक्रमित स्वस्थ हो चुके हैं। जबकि जिले में 5392 केस एक्टिव है। वहीं, चिंता बढ़ाने वाली बात है कि 24 घंटे में कोरोना से दूसरे दिन भी एक बच्चे सहित 20 लोगों की मौत हो गई। अब तक जिले में कोरोना से 439 लोगों की मौत हो चुकी है। सेहत अधिकारियों का मानना है कि जिले में कोरोना संक्रमण बढ़ने का मुख्य कारण लोगों द्वारा बरती गई लापरवाही है।
जितने नए मरीज मिल रहे करीब उतने ही हो रहे स्वस्थ, बुधवार को 655 लोगों ने कोरोना वायरस को दी मात
जन्म के बाद से ही बीमार था, घर पर चल रहा था इलाज
8 वर्षीय बच्चा प्रभगुन वासी विशाल नगर की घर में मौत हो गई। परिजनों के अनुसार बच्चा जन्म के बाद से ही बीमार चल रहा था। जिसका इलाज निजी अस्पताल के डाक्टर की देखरेख में घर से ही चल रहा था। बुधवार को अचानक हालत गंभीर होने के कारण बच्चे की मौत हो गई।
अब तक जिले में 18183 लोग दे चुके कोरोना को मात
कोरोना के केसों में लगातार बढ़ोतरी चिंता का विषय है लेकिन साथ ही राहत की बात यह है कि जिस दर से नए मरीज मिल रहे हैं उतने ही मरीज स्वस्थ भी हो रहे हैं। बुधवार को 655 कोरोना संक्रमित कोरोना को हराकर स्वस्थ हुए है। अभी तक जिले में 2 लाख 37 हजार 652 लोगों की सैंपलिंग की गई है जिसमें से 24014 लोगों की रिपोर्ट पॉजिटिव पाए गए, इनमें से कुल 18 हजार 183 कोरोना संक्रमित ठीक हो चुके हैं। जिला प्रशासन की ओर से कोरोना संक्रमित मरीजों के इलाज के लिए 3 सरकारी समेत 39 अस्पतालों में इलाज की सुविधा प्रदान की गई है। जिसमें लेवल 2 श्रेणी वाले 852 बेड और लेवल 3 श्रेणी वाले 185 बेड।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn